BGRIM เล็งควัก 116 ลบ. ลงทุนโซลาร์-วินด์ฟาร์มเกาหลี 95.78 MW
บอร์ด BGRIM ไฟเขียวจัดงบ 116 ลบ. ซื้อหุ้น “KOPOS” สัดส่วน 49.9% ผู้พัฒนาโครงการโรงไฟฟ้าพลังงานลม และโครงการโรงไฟฟ้าพลังงานแสงอาทิตย์ ในประเทศเกาหลี ขนาดกำลังผลิต 95.78 MW
บอร์ด BGRIM ไฟเขียวจัดงบ 116 ลบ. ซื้อหุ้น “KOPOS” สัดส่วน 49.9% ลงทุนโครงการโซลาร์-วินด์ฟาร์มเกาหลี  กำลังผลิต 95.78 MW
15 ธ.ค. 2564

บริษัท บี.กริม เพาเวอร์ จำกัด (มหาชน) หรือ BGRIM ระบุว่า เมื่อวันที่ 14 ธันวาคม 2564 ที่ประชุมคณะกรรมการบริษัท บี.กริม เพาเวอร์ ครั้งที่ 13/2564 ได้มีมติอนุมัติให้ B.Grimm Power Korea Limited (บริษัทย่อยที่ บี.กริม เพาเวอร์ถือหุ้นร้อยละ 100) ในฐานะผู้ซื้อเข้าทำการซื้อหุ้นร้อยละ 49.9 ใน KOPOS Co.,Ltd. ภายใต้ Share Sale and Purchase Agreement กับ Renewable Energy Korea Co., Ltd. ในฐานะผู้ขาย (ซึ่งคู่สัญญาดังกล่าวมิได้เป็นบุคคลที่เกี่ยวโยงกันของ บี.กริม เพาเวอร์แต่อย่างใด) ภายใต้มูลค่าการซื้อขายหุ้นรวมทั้งสิ้น 3,500,000 ดอลลาร์สหรัฐ ตามมูลค่าพาร์ หรือประมาณ 116.94 ล้านบาท (อัตราแลกเปลี่ยน 1 ดอลลาร์สหรัฐ เท่ากับ 33.414 บาท ณ วันที่ 14 ธ.ค.2564)
อย่างไรก็ดีการเข้าถือหุ้นดังกล่าวยังขึ้นอยู่กับการได้รับอนุญาตจากหน่วยงานกำกับดูแลที่เกี่ยวข้องของสาธารณรัฐเกาหลี ทั้งนี้ KOPOS Co., Ltd. เป็นผู้พัฒนาโครงการโรงไฟฟ้าพลังงานลม และโครงการโรงไฟฟ้าพลังงานแสงอาทิตย์กำลังการผลิตรวม 95.78 เมกะวัตต์ ที่สาธารณรัฐเกาหลี